smcproject/ml-wiki-sentences huggingface dataset:
പലരും തങ്ങളുടെ വസ്തുവഹകൾ വിറ്റ് അതൊക്കെ യുസ്തൂസ് യോസഫിനു കാഴ്ച വെച്ചു.
ആ സഭയിൽ ചേർന്ന ജനങ്ങളൊക്കെ ഉന്മാദചിത്തരായി പരിഭ്രമപ്പെട്ടു നടന്നു.
പലർക്കും കച്ചവടത്തിലും കൃഷിയിലും ഉള്ള താല്പര്യം നശിച്ചു.
പലയിടത്തും വസ്തു വഹകൾ വിറ്റു കിട്ടിയ പണം കൊണ്ട് ഗംഭീര വിരുന്ന് ഒരുക്കപ്പെട്ടു.
പക്ഷേ 1876 ഓഗസ്റ്റ് 10ന് പ്രതീക്ഷിച്ചതുപോലെ ഇരുട്ടോ പുനരാഗമനമോ ഉണ്ടാകാതിരുന്നപ്പോൾ തന്റെ ബൈബിൾപ്രവചനങ്ങൾക്ക് താൻ നടത്തിയ കാലനിർണ്ണയവും അതിനു അവലംബമാക്കിയ വെളിപാടുകളും തെറ്റായിരുന്നു എന്ന് യുസ്തൂസ് യോസഫിനു ബോദ്ധ്യമായി.
ആ രാത്രിയിൽ അദ്ദേഹം ഉറങ്ങിയില്ല.
വെളുപ്പിനു എഴുന്നേറ്റു തിരുവല്ലായിൽ ചെന്ന് സി.എം.എസ്. അധികാരികളെ കണ്ട് വിവരങ്ങൾ പറയാൻ ഒരുങ്ങുകയായിരുന്നു അദ്ദേഹം.
പക്ഷേ സൂത്രശാലിയായ യാക്കോബു കുട്ടി അദ്ദേഹത്തെ വിട്ടില്ല.
“ കൂരിരുട്ട് പരമാർത്ഥമായി ഉണ്ടായി. പക്ഷേ അതു ബാഹ്യനേത്രങ്ങൾക്ക് വിഷയമാകുന്ന ഇരുട്ടല്ലായിരുന്നു. അതു നമുക്കുണ്ടായ ഹൃദയാന്ധകാരവും അവിശ്വാസവും ആയിരുന്നു. നീതിസൂര്യൻ ഹൃദയത്തിൽ നിന്നു മാഞ്ഞു പോയ അനുഭവമായിരുന്നു. മഹത്ത്വപ്രത്യക്ഷതയും മദ്ധ്യാകാശത്തിൽ മാംസചക്ഷുസുകൾക്ക് കാണാവുന്ന വിധത്തിലായിരുന്നില്ല. അതു അകക്കണ്ണ് തെളിഞ്ഞവർക്കു മാത്രം കാണാവുന്നവിധം, ഹൃദയമണ്ഡലത്തിലായിരുന്നു. ”
എന്ന യാക്കോബ്കുട്ടിയുടെ പുതിയവ്യാഖ്യാനം യുസ്തൂസ് യൊസഫ് സ്വീകരിച്ചു.
പക്ഷേ അതു ഭൂരിപക്ഷം വിശ്വാസികൾക്കും സ്വീകാര്യമായിരുന്നില്ല.
പലരും സ്വന്തം മാതൃസഭകളിലേക്ക് തിരിച്ചു പോയി.
സഭയുടെ പ്രധാനപ്രവാചകന്മാരിൽ ഒരാളായിരുന്ന ഓമല്ലൂർ ഈപ്പൻ പോലും കന്നീറ്റി ഉണർവ്വു സഭ വിട്ടു.
ഓമല്ലൂർ ഈപ്പൻ 1878 ജൂലൈ 25നു വെട്ടിയാർ എന്ന സ്ഥലത്ത് ഒരു മരത്തിൽ തൂങ്ങിമരിച്ചു.
കൂടാരപ്പറമ്പിൽ തൊമ്മനും, യുസ്തൂസ് യൊസഫിന്റെ സഹോദരനായ യുസ്തൂസ് മത്തായി കുട്ടിയും വസൂരി രോഗം വന്നു മരിച്ചു.
എന്നാൽ, യുസ്തൂസ് യൂസഫും അദ്ദേഹത്തിന്റെ അടുത്ത അനുയായികളും, 1881 ഒക്‌ടോബർ 2നു യേശുവിന്റെ പുനരാഗമനം ഉണ്ടാകുമെന്ന പ്രത്യാശയോടെ കഴിഞ്ഞു.
1881 ഒക്‌ടോബർ 2 രാത്രി മുഴുവൻ ഉറക്കമൊഴിഞ്ഞ് അവർ യേശുവിനെ സ്വീകരിക്കാൻ ഇരുന്നു.
പ്രവചിച്ച പോലെ പുനരാഗമനം ഉണ്ടായില്ല.
യുയോമയ സഭയുടെ പിറവി
'പ്രവചനങ്ങൾ' അസ്ഥാനത്തായതിനു ശേഷം, 1881 ഒക്ടോബറിൽ പിറവിയെടുത്ത സഭയ്ക്ക് യുയോമയ സഭ എന്ന പേർ തെരഞ്ഞെടുത്തു.
നിത്യ സുവിശേഷ സഭ, ക്രിസ്തുമാർഗ്ഗത്തിന്റെ നിവർത്തിയായ യുയോമയം എന്നിങ്ങനെയുള്ള വിശേഷനാമങ്ങളും ഇവർ ഉപയോഗിക്കുന്നു.
യുയോമയാബ്ദം എന്ന നവീനയുഗവും,  യുയോമയ ഭാഷ എന്ന പുതിയൊരു ഭാഷയും തുടങ്ങി.
യുയോമയം ഒരു സർവ ജാതി മതൈക്യപ്രതീകമാണെന്നു വെളിപ്പെടുത്തിയ യുസ്തൂസ് യോസഫ്, തന്റെ ക്രൈസ്തവ നാമത്തിലേക്ക് പഴയ ഹൈന്ദവ നാമമായ രാമയ്യൻ, മൂസ്ലീം നാമമായ അലി, പാശ്ചാത്യ നാമമായ വിൽസൻ എന്നീ പേരും ചേർത്തു.
ഇവയുടെയെല്ലാം ആദ്യാക്ഷരങ്ങൾ ഉൾപ്പെടുന്ന യുയോരാലിസൺ എന്ന പുതിയൊരു സ്ഥാനപ്പേരും സ്വീകരിച്ചു .
വീടുകളിലും, പൊതുപ്രാർത്ഥന സമയത്തും, അപ്പവും വെള്ളവും വച്ച് പ്രാർത്ഥിച്ച്, പുതിയ രീതിയിൽ  കർത്താവിന്റെ അത്താഴത്തിന്റെ സ്മരണ ദിവസേനേ ആചരിച്ചു പോരുന്ന ആ സഭയിൽ ഇപ്പോൾ 150-ൽ താഴെ കുടുംബങ്ങളാണു അവശേഷിച്ചിട്ടുള്ളത്.
1881 ഒക്ടോബർ 2നു ശേഷം സഭാ കാര്യങ്ങളിലൊന്നും അധികം ഇടപെടാതെ വളരെ ശാന്തമായ ഒരു ജീവിതമാണു യുസ്തൂസ് യോസഫ് നയിച്ചത്.
യുസ്തൂസ് യോസഫ് 1887-ൽ 52-ആമത്തെ വയസ്സിൽ അന്തരിച്ചു.
മാവേലിക്കരയ്ക്കടുത്തുള്ള കന്നീറ്റി എന്ന സ്ഥലത്തെ സി.എസ്.ഐ. പള്ളിയിലാണു യുസ്തൂസ് യോസഫിനെ അടക്കം ചെയ്തിരിക്കുന്നത്.
മലയാള ക്രൈസ്തവ സഭയ്ക്ക് നല്കിയ സംഭാവനകൾ
യുസ്തൂസ് യോസഫിന്റെ പിന്നീടുള്ള പ്രബോധനങ്ങളും പ്രവചനങ്ങളും മിക്ക ക്രൈസ്തവ സഭകൾക്കും സ്വീകാര്യമല്ലായിരുന്നുവെങ്കിലും മദ്ധ്യതിരുവിതാംകൂറിലെ ക്രൈസ്തവസഭകളെ അവ പരോക്ഷമായാണെങ്കിലും ഉണർത്തി.
കൂടുതൽ കൂടുതൽ ആളുകൾ ബൈബിൾ വായിക്കുവാൻ തുടങ്ങി.
ആ കാലഘട്ടത്തോടു ചേർന്നാണു ബൈബിളിന്റെ മലയാളം പരിഭാഷ ഉണ്ടായത് എന്നതും ഇതിനു സഹായമായി.
ബൈബിൾ സൊസൈറ്റിയുടെ കണക്കു പ്രകാരം 1873ൽ 1119 ബൈബിളാണു വിറ്റു പോയതെങ്കിൽ 1874-ൽ അതിന്റെ എണ്ണം 3034 ആയി ഉയർന്നു .
വിദ്വാൻ കുട്ടിയച്ചനു മലയാളം , തമിഴ് , സംസ്കൃതം , ഇംഗ്ലീഷ് , ഗ്രീക്ക് എന്നീ ഭാഷകളിൽ പ്രാവീണ്യം ഉണ്ടായിരുന്നു.
മതപരിവർത്തനത്തിനു മുൻപ് വളരെ ശുഷ്കാന്തിയോടെ ഹിന്ദുമതം പിൻതുടർന്നിരുന്ന അദ്ദേഹത്തിനു ഹൈന്ദവ സം‌ഹിതകളിലും ആചാരങ്ങളിലും ഒക്കെ നല്ല അറിവുണ്ടായിരുന്നു.
ഈ അറിവ് താൻ രചിക്കുന്ന ക്രിസ്തീയ കീർത്തനങ്ങളിൽ പ്രതിഫലിപ്പിക്കുവാൻ അദ്ദേഹത്തിന് സാധിച്ചു.
കേരളക്രൈസ്തവരുടെ ഇടയിൽ മലയാളത്തിലുള്ള ക്രിസ്തീയകീർത്തനങ്ങൾ വ്യാപകമായി ആലപിക്കാൻ തുടങ്ങിയത് വിദ്വാൻ കുട്ടിയച്ചന്റെ പാട്ടുകൾക്ക് പ്രചാരം ലഭിച്ചതോടെയാണെന്നു പറയപ്പെടുന്നു.
കേരളത്തിലെ മിക്കവാറും എല്ലാ ക്രൈസ്തവസഭകളും ഇപ്പോഴും തങ്ങളുടെ ആരാധനകളിൽ വിദ്വാൻ കുട്ടിയച്ചന്റെ കീർത്തനങ്ങൾ ഉപയോഗിക്കുന്നു എന്നത് അദ്ദേഹത്തിന്റെ കീർത്തങ്ങൾക്ക് കാലത്തെ അതിജീവിക്കുന്ന കാവ്യ സൗന്ദര്യവും ഭക്തിരസവും ഉണ്ട് എന്നതിന്റെ തെളിവാണു്.
യുസ്തൂസ് യോസഫിന്റെ സാഹിത്യ കൃതികളിൽ മുഖ്യമായവ താഴെ പറയുന്നവയാണ്‌.
വിശുദ്ധവെൺമഴു നിത്യജീവപദവി നിത്യാക്ഷരങ്ങൾ യുയോമയഭാഷാപുസ്തകം ക്രിസ്താത്മീയ ഗീതങ്ങൾ യുമോമയ ഗീതങ്ങൾ
ക്രിസ്താത്മീയ ഗീതങ്ങളിൾ ആകെ 148 ഗീതങ്ങൾ ആണ്‌ ഉള്ളത്.
അതിലെ ഒടുവിലത്തെ 12 ഗീതങ്ങൾ മുഴുവൻ സം‌സ്കൃതത്തിലാണു രചിച്ചിരിക്കുന്നത്.
യുയോമയ ഗീതങ്ങളിലെ 56 പാട്ടുകളും 34 ഗ്ലോകങ്ങളും സാധാരണ ജങ്ങൾക്ക് ഭാഷയിലും രാഗത്തിലും ദുർഗ്രഹങ്ങളാണ്‌.
സം‌ഗീതവിദ്വാന്മാർക്ക് ആലപിച്ചാനന്ദിപ്പാനുള്ള കർണ്ണാടക ശാസ്ത്രീയ സം‌ഗീത കൃതികളാണ്‌ അവ.
പ്രശസ്തമായ കീർത്തനങ്ങൾ സ്തുതിപ്പിൻ സ്തുതിപ്പിൻ യേശുദേവനെ ഹല്ലേലൂയ്യാ പാടി കാന്താ താമസമെന്തഹോ വന്നീടാനേശു സേനയിൽ യഹോവയെ നീ വാനസേനയോടെഴുന്നള്ളേണമേ ശാലേമിതിൽ വരുവീൻ നാം യഹോവയ്ക്കു പാടുക- രക്ഷ തരുന്ന മറുദിവസം മറിയമകൻ യെരുശലേമിൽ വരുന്നുണ്ടെന്നു അറിഞ്ഞു ആത്മാവെ വന്നീടുക വിശുദ്ധാത്മാവെ വന്നീടുക അവലംബം ↑ {{ cite book }} :  CS1 maint: others ( link ) ↑ ↑ ↑ സഭാചരിത്ര നിഘണ്ടു, ഒന്നാം പതിപ്പു്, താൾ 128, 1986, ദൈവശാസ്ത്ര സാഹിത്യ സമിതി, തിരുവല്ല ↑ ↑
യുവൻ ശങ്കർ രാജ
ഇന്ത്യക്കാരനായ ഒരു ചലച്ചിത്രസംഗീതസംവിധായകനും ഗായകനും ഗാനരചയിതാവുമാണ് യുവൻ ശങ്കർ രാജ .
പ്രശസ്ത സംഗീതസംവിധായകനായ ഇളയരാജയുടെ മകനാണ് ഇദ്ദേഹം.
വൈവിധ്യമാർന്ന സംഗീതസംവിധായകനായി കണക്കാക്കപ്പെടുന്ന അദ്ദേഹം പാശ്ചാത്യ സംഗീത ഘടകങ്ങളുടെ ഉപയോഗത്തിലൂടെ പ്രശസ്തനാണ്.
തമിഴ് ചലച്ചിത്ര-സംഗീത വ്യവസായത്തിന് ഹിപ് ഹോപ്പ് മ്യൂസിക് പരിചയപ്പെടുത്തി തമിഴ്‌നാട്ടിൽ "റീമിക്സുകളുടെ യുഗം" ആരംഭിച്ചു.
രണ്ട് ഫിലിംഫെയർ അവാർഡുകൾ , ഏഴ് മിർച്ചി മ്യൂസിക് അവാർഡുകൾ, നാല് വിജയ് അവാർഡുകൾ, മൂന്ന് തമിഴ്‌നാട് സംസ്ഥാന ചലച്ചിത്ര അവാർഡുകൾ യുവാൻ നേടിയിട്ടുണ്ട്.
അദ്ദേഹത്തിന്റെ ശ്രദ്ധേയമായ രചനകൾ അദ്ദേഹത്തെ "യൂത്ത് ഐക്കൺ" എന്ന വിളിപ്പേരിലേക്ക് നയിച്ചു.
അവലംബം പുറംകണ്ണികൾ Yuvan Shankar Raja എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് യുവൻ ശങ്കർ രാജ
യുഷാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Yushan_National_Park
യുഷാൻ ദേശീയോദ്യാനം തായ്‍വാനിലെ ഒൻപത് ദേശീയോദ്യാനങ്ങളിൽ ഒന്നാണ്.
ദേശീയോദ്യാനത്തിലെ ഏറ്റവും ഉയർന്ന കൊടുമുടിയായ യുഷാൻറെ പേരാണ് ഈ ദേശീയോദ്യാനത്തിനു നൽകിയിരിക്കുന്നത്.
സെൻട്രൽ പർവതനിരയിലെ വലിയ ഭാഗങ്ങൾ ഉൾപ്പെടെ 103,121 ഹെക്ടറോളം പ്രദേശത്തായി ഈ ദേശീയോദ്യാനം വ്യാപിച്ചു കിടക്കുന്നു.
ഈ ദേശീയോദ്യാനത്തിൽ സമുദ്രനിരപ്പിൽനിന്ന് 3,000 മീറ്ററിൽ കൂടുതൽ ഉയരമുള്ള മുപ്പതിലധികം കൊടുമുടികൾ സ്ഥിതിചെയ്യുന്നതു കൂടാതെ ദേശീയോദ്യാനത്തിൻറെ മൂന്നിൽ രണ്ടു ഭാഗവും 2,000 മീറ്ററിൽ കൂടുതൽ ഉയരമുള്ളതാണ്.
ദേശീയോദ്യാനത്തിൻറെ ഉയര വ്യത്യാസം 3,600 മീറ്റർ ആണ്.
നിരവധി ഗിരികന്ദരങ്ങളും കിഴുക്കാംതൂക്കായ പാറക്കെട്ടുകളും താഴ്വരകളും ഇവിടെയുണ്ട്.
ഇതിൻറെ വിദൂരസ്ഥമായ നിലനിൽപ്പും ഉദ്യാനത്തിലേയ്ക്കുള്ള പൊതുജനങ്ങളുടെ പ്രവേശന നിയന്ത്രണവും കാരണമായി, യുവൻ ദേശീയോദ്യാനം തായ്‍വാനിലെ ഏറ്റവും കൂടുതൽ സന്ദർശിക്കപ്പെടുന്ന ഒരു ദേശീയോദ്യാനമല്ല.
എന്നിരുന്നാലും 2015 ൽ ഈ ദേശീയോദ്യാനം ഏകദേശം 1,044,994 പേർ സന്ദർശിച്ചിരുന്നു.
തനതായ ഭൂമിശാസ്ത്രവും ഹർഷോൻമാദമുണ്ടാക്കുന്ന ഭൂപ്രകൃതിയും കാരണമായി വ്യത്യസ്തങ്ങളായ കാലാവസ്ഥാ മേഖലകൾക്കും സമ്പന്നമായ ജൈവവൈവിധ്യങ്ങൾക്കും പേരുകേട്ടതാണ് യുഷാൻ ദേശീയോദ്യാനം.
ഇവിടെ കാണപ്പെടുന്ന സസ്യജാലങ്ങളിൽ മലയടിവാരത്തിലെ ഉഷ്ണമേഖലാ സസ്യങ്ങൾ മുതൽ ഉത്തുംഗത്തിലെ ആൽപൈൻ സസ്യങ്ങൾ വരെ കാണപ്പെടുന്നു.
വ്യത്യസ്തമായ ഉയരങ്ങൾ, കിഴുക്കാംതൂക്കായ മലഞ്ചെരുവുകൾ, ആഴമുള്ള താഴ്‍വരകൾ എന്നിവ യുഷാൻ ദേശീയോദ്യാനത്തിന് വളരെ അസ്ഥിരമായ ഒരു കാലാവസ്ഥയാണ് പ്രദാനം ചെയ്യുന്നത്.
ഒരേ സമയംതന്നെ താരതമ്യേന അടുത്തു കിടക്കുന്ന സ്ഥലങ്ങളിൽപ്പോലും ചൂട് മുതൽ തണുപ്പ് വരെയുള്ള താപനില മാറി മാറി അനുഭവപ്പെടുന്നു.
അതിനാൽ ഇവിടെ കാണപ്പെടുന്ന സസ്യജാലങ്ങളുടെ വൈവിധ്യം തീർച്ചയായും ശ്രദ്ധേയമാണ്.
തായ്‍വാനിലെ മൊത്തം ഭൂവിസ്തൃതിയുടെ 3% മാത്രം കണക്കിലെടുക്കുമ്പോൾപോലും, ദേശീയോദ്യാനത്തിലും അതിന്റെ അതിർത്തികൾക്കുള്ളിലും തായ്‍വാനിലെ തനതു സസ്യജാലങ്ങളുടെ പകുതിയോളവും വളരുന്നു.
ദേശീയോദ്യാന മേഖലയിൽ നടത്തിയ ഒരു സർവേയിൽ ഏകദേശം 2,522 വ്യത്യസ്ത തരം സസ്യങ്ങളെ കണ്ടെത്തിയിട്ടുണ്ട്.
ഉയരം വർദ്ധിച്ചു വരുന്നതനുസരിച്ച്,
ദേശീയോദ്യാനത്തിൽ താഴെ പറയുന്ന ആറു സസ്യജാല മേഖലകൾ രൂപപ്പെടുന്നു : ഉയരം വിശേഷലക്ഷണം ബ്രോഡ്‍ലീഫ് ഫോറസ്റ്റ് സോൺ Below 1,800 metres (5,906 ft) പ്രധാനമായി വിശാലപത്ര സസ്യങ്ങളടങ്ങിയ വനത്തിൽ ലൌറാസിയ ( Lauraceae ), ഫഗാസിയ ( Fagaceae ) തുടങ്ങിയ വൃക്ഷങ്ങൾക്കാണു സ്വാധീനം.
ഇവിടെ ഒരു  മിക്സഡ് വനമേഖല രൂപം കൊണ്ടിരിക്കുന്നു.
രണ്ടാം നിരയിൽ ഫഗാസിയ കുടുംബത്തിലെതന്നെ സൈക്ലോബലോനാനോപ്‍സിസ് മോറി, കാസ്റ്റനോപ്സിസ് കാർലെസി 小红 栲, ലിത്തോകാർപസ് അമാഗ്ഡലിഫോലിയസ് 杏 叶 തുടങ്ങിയ സസ്യങ്ങളാണുള്ളത്.
പന്നൽച്ചെടികൾ, ബ്രാക്കൻ ഉൾപ്പെടെ നിലം പറ്റി വളരുന്ന സസ്യങ്ങളും ഇവിടെ ധാരാളം ഉണ്ട്.
ചമായേസിപാരിസ് സോൺ 1,800 metres (5,906 ft) — 2,500 metres (8,202 ft) ഈ മേഖലയിൽ, ചമായേസിപാരിസ് സസ്യങ്ങളുടെ ശുദ്ധ വനങ്ങളാണ് വളരുന്നത്.
റ്റ്സുഗ ചിനെൻസിസ് സോൺ 2,500 metres (8,202 ft) — 3,500 metres (11,483 ft) ഈ മേഖലയിൽ കോണിഫറസ് മരങ്ങളുടെ ജാതികളായ Chamaecyparis formosensis , Chamaecyparis obtusa var.
ഫോർമോസാന (台湾扁柏) , Taiwan cryptomerioides Hayata, Chunninghamia konishii Hayata, Pseudotsuga wilsoniana Hayata; എന്നിവയും ഇലപൊഴിക്കുന്ന Acer morrisonensis Hayata, Acer serriulatum Hayata, Chamaecyparis formosensis,  Chamaecypairs obtusa var എന്നിവയും കണ്ടുവരുന്നു.
ഫോർസോസോന മരങ്ങൾ സാധാരണയായി സൈപ്രസ് എന്നാണ് വിളിക്കപ്പെടുന്നത്.
അബീസ് കവക്കാമീ സോൺ About 3,530 metres (11,581 ft) അബീസ് കവക്കാമീ സസ്യങ്ങളുടെ കൂട്ടങ്ങൾ യുഷാൻറെ പടിഞ്ഞാറൻ ചരിവുകളിൽ വളരുന്നു.
സബ്‍ആൽപൈൻ ഷ്രബ് സോൺ 3,500 metres (11,483 ft) — 3,800 metres (12,467 ft) നിലംപറ്റെ വളരുന്ന കുള്ളൻ സസ്യങ്ങൾക്കാണ് ഈ മേഖലയിൽ പ്രാമുഖ്യം.
ആൽപൈൻ ഹെർബേഷ്യസ് സോൺ.
Above 3,800 metres (12,467 ft) വേനൽക്കാലം ആഗതമായാൽ, Adenophora uehatae Yamamoto (高山沙參), Leontopodium microphyllum Hayata ,  Sedum morrisonensis, Gentiana arisanensis Hayata തുടങ്ങിയ സസ്യവർഗ്ഗങ്ങൾ ഈ പ്രദേശത്ത് വർണാഭമായ പുഷ്പങ്ങൾ നൽകുന്നു.
ദേശീയോദ്യാനം വിവിധയിനം പക്ഷികൾ, സസ്തനികൾ, ഉരഗങ്ങൾ, ഉഭയജീവികൾ, ചിത്രശലഭങ്ങൾ എന്നിവയുടേയും ആവാസമേഖലയാണ്.
മാർച്ച്, മെയ് മാസങ്ങൾക്കിടയിൽ സന്ദർശകർക്ക് പർവ്വതനിരകളിലൂടെ പറന്നുല്ലസിക്കുന്ന ചിത്രശലഭങ്ങളുടെ കൂട്ടങ്ങളെ കാണുവാൻ സാധിക്കുന്നു.
താഴെക്കാണുന്ന പട്ടികയിൽ, ദേശീയോദ്യാനത്തിനുള്ളിൽ കാണപ്പെടുന്ന വിവിധ തരം മൃഗങ്ങളെ  കാണിക്കുന്നു: സസ്തനികൾ ഉരഗങ്ങൾ ഉഭയജീവികൾ പ്രാണികൾ പക്ഷികൾ മത്സ്യങ്ങള് 50 18 13 780 151 12
കഴിഞ്ഞ കാലങ്ങളിൽ, ഈ ദേശീയോദ്യാനത്തിലെ ധാരാളം ജീവജാലങ്ങൾ അമിതമായ വേട്ടയാടൽ കാരണം നിലനിൽപ്പ് അപകടത്തിലായിരുന്നു.
എന്നാൽ യൂഷാൻ ദേശീയോദ്യാനത്തിൻറെ സ്ഥാപനത്തോടെ ഈ ജീവികളുടെ എണ്ണത്തിൽ ക്രമേണയായി വർദ്ധനവു കണ്ടുവരുന്നു.
വലിയ സസ്തനികളായ കറുത്ത കരടി, സാമ്പാർ മാൻ, തയ്‍വാൻ മകാക്വേ, സെറോ എന്നിവയെ ചിലപ്പോഴൊക്കെ കാണുവാനും അവയുടെ ശബ്ദം തിരിച്ചറിയാനും സാധിക്കുന്നു.
സാംസ്കാരിക പൈതൃകം
വാൻഷിയാങ് (望 鄉), ഡോംഗ്‍പു (തുങ്പു, 東埔) മേഖലകളിൽ കണ്ടെത്തിയ ശിലാ ഉപകരണങ്ങളും മൺപാത്രങ്ങളും പോലുള്ള ചരിത്രാതീതകാലത്തെ അവശിഷ്ടങ്ങൾ ഈ പ്രദേശത്തുണ്ടായിരുന്ന ആദ്യകാല മനുഷ്യജീവിതത്തെക്കുറിച്ചു തെളിവുകൾ നൽകുന്നു.
ബുനുൻ (布 農) എന്ന ഒരു ആദിമ ഗോത്രവർഗ്ഗം ഇന്ന് ഡോൻഗ്‍പു (തിൻഗ്‍പു;東埔), മെയ്‍ഷാൻ (梅山).
ഗ്രാമത്തിൽ വസിക്കുന്നു.
ഏകദേശം 300 വർഷങ്ങൾക്ക് മുമ്പ് അവർ തീരപ്രദേശങ്ങളിൽ നിന്ന് മലമ്പദേശങ്ങളിലേയ്ക്കു കുടിയേറിയവരാണ്.
മറ്റൊരു ആദിവാസി സമൂഹം പാർക്കിന്റെ പടിഞ്ഞാറ് ഭാഗത്ത് താമസിക്കുന്നതും ബനുൻ സമൂഹവുമായി സാദൃശ്യമുള്ള "റ്റ്‍സൌ" ജനങ്ങളാണ്.
ഇവർ ബുനുൻ ജനതയിൽനിന്ന് ഉരുത്തിരിഞ്ഞുവന്ന വർഗ്ഗമാണെന്ന് അനുമാനിക്കപ്പെടുന്നു.
ക്വിങ് രാജവംശത്തിന്റെ കാലത്ത് 100 കിലോമീറ്റർ ദൈർഘ്യമുള്ള പാറ്റുങ്ങ്-കുവാൻ ഹിസ്റ്റോറിക്കൽ ട്രെയ്ൽ (ബാറ്റോങ്ഗുവാൻ ഹിസ്റ്റോറിക് ട്രൈൽ, 八 通 古 古道) പ്രതിരോധ ആവശ്യങ്ങൾക്കായി നിർമ്മിക്കുന്നതിൻറെ ഭാഗമായി 1874 ൽ കുടിയേറ്റക്കാർ ആദിവാസികളെ കുടിയിറക്കിയിരുന്നു.
ചില കല്പടവുകൾ, ഭിത്തികൾ, ഗാർഡ്സ് പോസ്റ്റുകൾ എന്നിവ പഴയകാല അവശിഷ്ടങ്ങളായി ഇപ്പോഴും നിലനിൽക്കുന്നു.
ചിത്രശാല Laonung River at the northeastern side of Yushan Sea of clouds near Yushan Sea of clouds on Yushan Trail Sea of clouds near Tatajia Anbu on Yushan Trail Sun rise at Yushan On top of the world Yushan Range, eastern side view ഇതും കാണുക തൈവാൻ യുഷാൻ യുഷാൻ പർവ്വതനിര തയ്‍വാനലെ പർവ്വതങ്ങളുടെ പട്ടിക ഉയർന്ന തലത്തിലുള്ള ദ്വീപുകൾ അവലംബം
യുസ്താക്കിയൂസ് ബെനെദിക്തുസ് ഡെ ലെനോയ് ഇംഗ്ലീഷ് വിലാസം https://ml.wikipedia.org/wiki/Eustachius_De_Lannoy Depiction at Padmanabhapuram Palace of De Lannoy's surrender at the Battle of Colachel .
ഡിലെനോയ് എന്ന ചുരുക്കപ്പേരിൽ അറിയപ്പെട്ട യുസ്താക്കിയൂസ് ബെനെദിക്തുസ് ഡെ ലെനോയ് (1715 - ജൂൺ 1 1777,  ഇംഗ്ലീഷിൽ Captain Eustance Benedictus De Lennoy Also spelt as De Lannoy) ഡച്ച് ഈസ്റ്റ് ഇന്ത്യ കമ്പനിയുടെ നാവികസേന കമാന്ററും, പിന്നീട് തിരുവിതാംകൂറിന്റെ സൈന്യാധിപനും ആയിരുന്നു.
കുളച്ചൽ യുദ്ധത്തിൽ മാർത്താണ്ഡവർമ്മയോട് പരാജയപ്പെട്ടതിനു ശേഷമാണ് ഇദ്ദേഹം തിരുവിതാംകൂർ പക്ഷത്തെത്തി മാർത്താണ്ഡ വർമ്മയുടേയും ധർമ്മരാജാവിന്റേയും കാലത്ത് തിരുവിതാംകൂറിന്റെ സൈന്യാധിപനായിരുന്നത്.
ഡെലനോയുടെ സേവനം, നിരവധി യുദ്ധവിജയങ്ങൾക്കും സൈന്യത്തിന്റെ പരിഷ്കരണത്തിനും തിരുവിതാംകൂറിന്റെ സഹായിച്ചു.
തിരുവിതാംകൂറിൽ പത്മനാഭപുരം കൊട്ടാ‍രത്തിലെ കുളച്ചൽ യുദ്ധത്തിൽ ഡിലനോയിയുടെ കീഴടങ്ങൽ  എന്ന ചിത്രം
1741 ഓഗസ്റ്റ് 10 -നു കുളച്ചൽ യുദ്ധത്തിൽ മാർ‌ത്താണ്ഡവർമ്മയുടെ തിരുവിതാംകൂർ സൈന്യത്തോട് പരാജയപ്പെട്ട ഡച്ച് ഈസ്റ്റ് ഇന്ത്യാ കമ്പനിയുടെ നാവിക സൈന്യാധിപനായിരുന്നു ക്യാപ്‌റ്റൻ ഡിലനോയ്.
ഡിലനോയിയേയും കൂടെയുണ്ടായിരുന്ന നാലുപേരെയും മാർ‌ത്താണ്ഡവർമ്മ തടവുകാരാക്കി.
അദ്ദേഹത്തിന്റെ സാമർ‌ത്ഥ്യം മനസ്സിലാക്കി ഡിലെനോയെ തന്റെ സൈന്യത്തിന്റെ സൈന്യാധിപനാക്കി ( വലിയകപ്പിത്താൻ ).
ജർമ്മൻ കമാൻഡറായ ദുയ് വൻ ഷോട്ടിന്റെ കീഴിലാണ് ആദ്യം ഡിലനോയി പ്രവർത്തിച്ചിരുന്നത്.
എന്നാൽ ദുയ് വൻ ഷോട്ടിന്റെ മരണത്തോടെ ഡിലനോയി കമാണ്ടറായി.
ക്രമേണ അദ്ദേഹം തിരുവിതാംകൂർ പട്ടാളത്തിന്റെ വലിയ കപ്പിത്താൻ (കമാണ്ടർഇൻചീഫ്) ആയി മാറി.
തിരുവിതാംകൂർ പട്ടാളത്തെ യൂറോപ്പ്യൻ പട്ടാളത്തെപ്പോലെ അടിമുടി പരിഷ്കരിക്കുകയും ആധുനിക യുദ്ധ ഉപകരണങ്ങൾ അവർക്കുവേണ്ടി നിർമ്മിക്കുകയും തോക്ക് , പീരങ്കി മുതലായവ ഉപയോഗിച്ചുള്ള യൂറോപ്യൻ യുദ്ധമുറകൾ പരിശീലിപ്പികുകയും ചെയ്ത്, ഡിലനോയി, മാർത്താണ്ഡവർമ്മയുടെ വിജയഗാഥയുടെ പിന്നിലെ പ്രധാന ശക്തിയായി മാറി.
ഉദയഗിരി , പത്മനാഭപുരം , കൊല്ലം , മാവേലിക്കര , ചങ്ങനാശേരി , കോട്ടയം , ഏറ്റുമാനൂർ എന്നിവിടങ്ങളിലെ കോട്ടകൾ ബലപെടുത്തുകയും ചെയ്തു.
ആറ്റിങ്ങൽ , കൊല്ലം , കായംകുളം , പന്തളം , അമ്പലപ്പുഴ , ഇടപള്ളി , തെക്കുംകൂർ ( ചങ്ങനാശ്ശേരി ), വടക്കുംകൂർ ( ഏറ്റുമാനൂർ ) എന്നീ നാട്ടുരാജ്യങ്ങളെ തിരുവിതാംകൂറിലേക്കു ചേർക്കുന്നതിൽ, ഡിലനോയുടെ യുദ്ധതന്ത്രങ്ങൾ, മാർ‌ത്താണ്ഡവർമ്മയെ ഏറെ സഹായിച്ചിരുന്നു.
പലപ്പോഴും വിശ്വാസത്തിന്റെ പേരിൽ സൈന്യം യുദ്ധം ചെയ്യാൻ വിസമ്മതിച്ച അവസരങ്ങളിൽ ഡെലനോയിയെ നിയോഗിച്ച് ഈ പ്രശ്നങ്ങളെ മറികടന്നിരുന്നു.
ചില ഉദാഹരണങ്ങൾ താഴെപ്പറയുന്നു.
അമ്പലപ്പുഴ ചമ്പകശ്ശേരി രാജാവുമായുള്ള യുദ്ധത്തിൽ അമ്പലപ്പുഴ കൃഷ്ണൻ നേരിട്ടു യുദ്ധം ചെയ്തു എന്നൊരു കിംവദന്തി പരന്നതുകാരണം ഹിന്ദുക്കളായ സൈനികർ യുദ്ധത്തിൽ നിന്നും പിന്മാറുന്ന അവസ്ഥ വന്നു.
ഉടൻ ഡെലനോയ് നിയോഗിക്കപ്പെട്ടു.
വിദേശികളും അഹിന്ദുക്കളുമായ സൈനികരേയും കൊണ്ട് ഡെലനൊയ് മുന്നേറാൻ തുടങ്ങിയതോടെ മറ്റുള്ളവരും കൂടെ കൂടി.
തെക്കുംകൂറുമായുള്ള യുദ്ധത്തിലും അവിടുത്തെ രാജാവിന്റെ ആശ്രിതരായ കുറേ തെലുങ്ക് ബ്രാഹ്മണരെ മുൻ നിരയിൽ നിർത്തിക്കൊണ്ട് അവർ യുദ്ധം നയിച്ചു.
അവർ കല്ലും മണ്ണും വാരിയെറിഞ്ഞ് അക്രമം തുടങ്ങി.
ബ്രാഹ്മണനായ രാമയ്യൻ ബ്രാഹ്മണർ മതകാര്യങ്ങൾ നോക്കണമെന്നും രാഷ്ട്രീയത്തിൽ ഇടപെടരുതെന്നും ഉപദേശിച്ചെങ്കിലും ഫലമുണ്ടായില്ല.
ബ്രാഹ്മണരെ വധിക്കരുതെന്ന വിശ്വാസമുള്ളതുകൊണ്ട് പരാജയപ്പെടുന്ന അവസ്ഥ വന്നു.
ഡെലനൊയ് ഇവിടെയും,തന്റെ ക്രൈസ്തവ-മുസ്ലിം- മുക്കുവ സൈന്യവുമായി യുദ്ധം ജയിച്ചു.
ഡെ ലനോയിക്കായിരുന്നു കുളച്ചലിലെ വ്യാപാര കേന്ദ്രത്തിന്റെ ഉത്തരവാദിത്തം.
അദ്ദേഹത്തിന്റെ ഒപ്പം തടവിലായ ബെൽജിയം ദേശക്കാരനായ ഡൊനാഡിയും ഉണ്ടായിരുന്നു.
രണ്ടു പേരേയും രാമയ്യൻ ദളവ പ്രത്യേകം വീക്ഷിച്ചിരുന്നു.
യുദ്ധത്തടവുകാരനായെങ്കിലും പിന്നീട് തിരുവിതാംകൂർ സൈന്യത്തിന്റെ ആണിക്കല്ലായി  ഡി ലനോയ് മാറി.
മാർത്താണ്ഡവർമ്മ അദ്ദേഹത്തെ വളരെ ബഹുമാനപുരസരമാണ് കണ്ടിരുന്നത്.
അദ്ദേഹം തിരിച്ചു മാർത്താണ്ഡവർമ്മയോടും വിധേയത്വം പുലർത്തി.
വൈകാതെ അദ്ദേഹത്തെ ഒരു സൈന്യാധിപൻ എന്ന നിലയിലേയ്ക്ക് (വലിയ കപ്പിത്താൻ) ഉയർത്തുകയും ജന്മി സ്ഥാനം നൽകുകയും ചെയ്തു.
ഒരു ചെറിയ പ്രദേശം ഡെ ലനോയ്ക്ക് അവകാശപ്പെട്ടതായി.
അദ്ദേഹത്തിന്റെ കീഴിൽ തിരുവിതാംകൂർ സൈന്യം കൂടുതൽ കെട്ടുറപ്പുള്ളതായിത്തീർന്നു.
അച്ചടക്കവും യുദ്ധ തന്ത്രങ്ങളും അദ്ദേഹം തദ്ദേശീയരായ പട്ടാളക്കാരിൽ നിറച്ചു.
1789-ൽ ടിപ്പു സുൽത്താന്റെ പടയോട്ടത്തെ തടഞ്ഞ നെടുങ്കോട്ടയുടെ രൂപകല്പന ചെയ്തതു ഡിലനോയ് ആയിരുന്നു.
മരണം ഉദയഗിരി കോട്ടയിലെ ഡി ലനോയുടെ ശവകുടീരം
ഇദ്ദേഹം ജനിച്ചത് ബെൽജിയത്തിലാണെന്നും ഫ്രാൻസിലാണെന്നും രണ്ടുവാദങ്ങളുണ്ട്.
1741 മുതൽ 1777 വരെ തിരുവിതാംകൂറിനെ സേവിച്ച ഡിലനോയ് 1777 ജൂൺ 1 -നു ഉദയഗിരി കോട്ടയിൽ വെച്ച് മരിച്ചു.
കോട്ടയിൽ ഇദ്ദേഹത്തിന്റെ ശവകുടീരമുണ്ട്.
കുറിപ്പുകൾ ക യൂസ്താൻസ് ബനിഡിക്റ്റസ് ഡിലനോയ് എന്നും കാണുന്നുണ്ട്.
ഖ കുളച്ചൽ യുദ്ധത്തിനു മുൻപുതന്നെ ഇദ്ദേഹം കൂറുമാറി, തിരുവിതാംകൂർ പക്ഷത്തെത്തി എന്നും വാദമുണ്ട്.
അവലംബം Eustachius De Lannoy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 3 ↑ തിരുവിതാംകൂർ ചരിത്രം, ശങ്കുണ്ണിമേനൊൻ, പേജ് 112,133 ↑ http://www.answers.com/topic/eustance-de-lennoy ↑ {{ cite book }} : Cite has empty unknown parameter: | coauthors= ( help )
യുസ്ടാച്ചേ ദ്ഷംപസ്
പ്രസിദ്ധനായ ഒരു ഫ്രെഞ്ചു കവിയായിരുന്നു യുസ്ടാച്ചേ ദ്ഷംപസ് .
(ജനനം: 1346; മരണം 1407).
രചനകൾ ല് മിറ്വാർ ദ് മരിയാഷ് (Le Miroir de Mariage) ലാർത് ദ് ദിക്തിയേ ( L'Art de dictier) അവലംബം Boudet, Jean-Patrice, and Hélène Millet (eds.).
Eustache Deschamps et son temps .
Textes et Documents d'Histoire Médiévale 1.
Paris: Publications de la Sorbonne.
Deschamps, Eustache.
Eustache Deschamps' L'Art de dictier .
, Deborah M. Sinnreich-Levi.
East Lansing, MI:  Colleagues Press, 1994.
Oeuvres complètes de Eustache Deschamps .
Gaston Raynaud and Henri Auguste Edouard, le marquis de Queux de Sainte-Hilaire.
11 vols.
Paris:  Firmin-Didot, 1878-1903; rpt.
New York:  Johnson Reprint, 1966.
Selected Poetry of Eustache Deschamps .
Co-eds.
and co-trs.
I.S. Laurie, Deborah M. Sinnreich-Levi, David Curzon, Jeffrey Fiskin.
New York:  Routledge, 2003.
Hoepffner, Ernst.
Eustache Deschamps:  Leben und Werke .
Strassburg, 1904; Strassburg:  Karl J. Trübner, 1904; rpt.
Geneva:  Slatkine, 1974.
Huot, Sylvia.
[Untitled review of Boudet and Millet 1997].
Speculum 74, no. 3 (July): 699–700.
Kendrick, Laura.
"Rhetoric and the Rise of Public Poetry: The Career of Eustache Deschamps".
Studies in Philology 80, no. 1 (Winter): 1–13.
Sinnreich-Levi, Deborah, Ed.
, Eustache Deschamps, French Courtier-Poet:  His Work and His World .
Intros.
Stephen Nichols and Glending Olson.
New York:  AMS Press, 1998.
പുറത്തേക്കുള്ള കണ്ണികൾ A few examples of his poems
യുസ്ര മർഡീനി
സിറിയക്കാരിയായ ഒരു നീന്തൽത്താരമാണ് യുസ്ര മർഡീനി , Yusra Mardini ( അറബി : يسرى مارديني ‬ ).
ഇപ്പോൾ അവർ ജർമ്മനിയിലെ ബെർളിനിൽ ആണ് താമസിക്കുന്നത്.
അഭയാർത്ഥികളുടെ ഒളിപിക്സ് അത്‌ലറ്റിക്സ് ടീമിലെ (ROT) അംഗമാണ് ഇവർ.
2016 സമ്മർ ഒളിമ്പിക്സിൽ ഇവർ ROT കൊടിക്കീഴിലാണ് മൽസരിച്ചത്.
2017 ഏപ്രിൽ 27-ന് മർഡീനി UNHCR ഗുഡ്‌വിൽ അംബാസഡർ ആയി നിയമിക്കപ്പെട്ടു.
അവലംബം പുറത്തേക്കുള്ള കണ്ണികൾ യുസ്ര മർഡീനി ഫേസ്‌ബുക്കിൽ
റ‌ഗ്‌ബി സെവൻസ് ഇംഗ്ലീഷ് വിലാസം https://ml.wikipedia.org/wiki/Rugby_sevens
ഇംഗ്ലണ്ടിലെ വാർവിക്ഷെയറിലെ റഗ്ബിയിലുള്ള ഒരു സ്വകാര്യ സ്‌കൂൾ വികസിപ്പിച്ച ഫുട്ബോൾ രൂപമായ റഗ്ബി യൂനിയന്റെ ഒരു രൂപാന്തരമാണ് റഗ്ബി സെവൻസ് (Rugby sevens).
ഏഴു മിനിറ്റ് വീതമുള്ള രണ്ടു പകുതികളിലായി ഏഴ് കളിക്കാരാണ് ഇതിൽ പങ്കെടുക്കുക.
കയ്യിൽ ഓവൽ ആക്രതിയിലുള്ള പന്തുമായി ഓടി  ലക്ഷ്യം കാണുന്നതാണ് ഈ കളിയുടെ ഏറ്റവും സാധാരണമായ രീതി.
വേൾഡ് റഗ്ബിയാണ് റഗ്ബി സെവൻസിന്റെ ആഗോള ഭരണ സമിതി.
റഗ്ബി സെവൻസിന്റെ അമേച്വർ , ക്ലബ്ബ് മത്സരങ്ങളും ജനപ്രിയമാണ്.
വേനൽ കാലത്ത് പൊതുവെ ഈ മത്സരം നടക്കുക.
റഗ്ബി മത്സരങ്ങളിൽ ഏറ്റവും പ്രചാരമുള്ള ഒരു മത്സരമാണ് റഗ്ബി സെവൻസ്.
ആഫ്രിക്ക , ഏഷ്യ , യൂറോപ്പ് , അമേരിക്ക , പ്രതേകിച്ച് സൗത്ത് പെസഫിക്ക് ഭാഗങ്ങളിൽ ഇത് ഏറെ ജനകീയമാണ്.
1880ൽ സ്‌കോട്ട്‌ലൻഡിലെ മെൽറോസിലാണ് റഗ്ബി സെവൻസിന്റെ ഉത്ഭവം.
മെൽറോസിൽ ഇപ്പോഴും വർഷം തോറും സെവൻസ് ടൂർണമെന്റുകൾ നടന്നുവരുന്നുണ്ട്.
1970കളിൽ ഹോങ്കോങ് സെവൻസ് വികസിപ്പിച്ചതോടെ റഗ്ബി സെവൻസിന്റെ ജനപ്രീതി വർധിച്ചു.
2016ൽ നടന്ന റിയോ ഒളിമ്പിക്‌സിൽ റഗ്ബിയെ ഉൾപ്പെടുത്തി.
2009ലാണ് ഇന്റർനാഷണൽ ഒളിമ്പിക് കമ്മിറ്റി റഗ്ബിയെ ഒളിമ്പിക്‌സിൽ ഉൾപ്പെടുത്താൻ തീരുമാനിച്ചത്.
വേൾഡ് റഗ്ബി സെവൻസ് സീരീസിലെ പ്രധാന മത്സര ഇനമാണ് റഗ്ബ് സെവൻസ്.
ഏഴ് ടീം മുതൽ 12 ടീം വരെ ഒരോവർഷവും ഈ സീരീസിൽ കളിക്കും.
കോമൺവെൽത്ത് ഗെയിംസ് , പാൻ അമേരിക്കൻ ഗെയിംസ് എന്നിയിലും റഗ്ബി സെവൻസ് മത്സരം നടക്കുന്നുണ്ട്.
100 മീറ്റർ (330 അടി) നീളവും 70മീറ്റർ (230 അടി) വീതിയുമാണ് റഗ്ബി സെവൻസിന്റെ കളി സ്ഥലത്തിന്റെ അളവ്.
ഓരോ ഗോൾ ലൈനിലും എച്ച് (H) ആക്രതിയിലുള്ള ഗോൾ പോസ്റ്റുകൾ ഉണ്ടായിരിക്കും.
2008 ഹോങ്കോങ് സെവൻസിലെ മാർച്ച് പാസ്റ്റ് ടീമുകളും സ്ഥാനങ്ങളും
മൂന്ന് ഫോർവേഡും നാല് ബാക്കും അടങ്ങിയതാണ് ഒരു ടീം.
നിയമാവലി ഓരോ ടീമിലും ഏഴുകളിക്കാർ അഞ്ച് പകരക്കാർ ഓരോ പകുതിയിലും ഏഴ് മിനിറ്റ് കളി, (ഫൈനലിൽ 10 മിനിറ്റ് വരെ അനുവദിക്കും) പരമാവധി രണ്ടു മിനിറ്റ് ഇടവേള (ഹാഫ് ടൈം) അവലംബം
ല കാസ ദെ പാപ്പെൽ
അലെക്സ് sebastian  പീന്യ സൃഷ്ടിച്ച് സ്പെയിനിലെ ആന്റന 3 ചാനൽ സംപ്രേഷണം ചെയ്ത 15-എപ്പിസോഡുള്ള ഒറ്റ സീസൺ സ്പാനിഷ് ഹീസ്റ്റ്‌ ടെലിവിഷൻ പരമ്പരയാണ് ല കാസ ദെ പാപ്പെൽ (അന്താരാഷ്ട്ര ടൈറ്റിൽ: മണി ഹീസ്റ്റ്, അക്ഷരാർത്ഥത്തിൽ ദ ഹൗസ് ഓഫ് പേപ്പർ).
2017 മേയ് 2 ന് അവതരിപ്പിക്കപ്പെട്ട ഈ പരമ്പരയിൽ ഉർസുല കോർബേറോ, അൽവാരോ മോർട്ടെ, പാക്കോ ടൗസ്, ആൽബ ഫ്ലോറെസ് തുടങ്ങിയവർ അഭിനയിക്കുന്നു.
2017 ഡിസംബർ 25 ന് നെറ്റ്ഫ്ലിക്സ് അതിന്റെ അന്തർദേശീയ കാറ്റലോഗിൽ ഈ പരമ്പര ഉൾപ്പെടുത്തി.
നെറ്റ് ഫ്ലിക്സ് ഏറ്റെടുത്തതിന് ശേഷം ആദ്യ സീസൺ 13 എപ്പിസോഡായും രണ്ടാമത്തെ സീസൺ 9 എപിസോഡായും ആകെ 22 എപിസോഡ് ആക്കി മാറ്റി.
എട്ട് എപ്പിസോഡുകളുമായി മൂന്നാം സീസൺ 19 ജൂലൈ 2019 ന് റിലീസ് ചെയ്തു.
നാലാമത്തെ സീസണിന്റെ ഷൂട്ടിംഗ് ആഗസ്റ്റ് 2019 ൽ അവസാനിച്ചു.
പ്രൊഫസോർ എന്ന പേരുള്ള ഒരു നിഗൂഢനായ മനുഷ്യൻ ചരിത്രത്തിലെ  ഏറ്റവും വലിയ ഹീസ്റ്റ്‌ ആസൂത്രണം ചെയ്യുന്നു.
ഈ സ്വപ്ന പദ്ധതി നടപ്പാക്കാൻ ചില പ്രത്യേക കഴിവുകളുള്ള എട്ട് പേരടങ്ങുന്ന ഒരു സംഘം രൂപീകരിക്കുന്നു.
സ്പെയിനിലെ റോയൽ മിന്റ് (നോട്ട് അച്ചടി കേന്ദ്രം) ആയ “ഫാബ്രിക്ക നാസിയൊണാൽ ദെ മൊനേദ യി തിംബ്രെ” കയ്യടക്കി 2.4 ബില്യൺ യൂറോ അച്ചടിച്ചു എടുക്കുക എന്നതാണ് ഇവരുടെ ലക്ഷ്യം.
ഇത് കൈവരിക്കാൻ അവർക്ക് പതിനൊന്ന് ദിവസം 67 ബന്ദികളെയും പോലീസിനെയും വരുതിയിൽ നിർത്തണം.
അഭിനേതാക്കൾ ഊർസുല കൊർബേരോ - ടോക്കിയോ അൽവാരോ മോർത്തെ - എൽ പ്രൊഫസോർ പാക്കോ തൂസ് - മോസ്കോ ആൽബ ഫ്ലോരെസ് - നൈറോബി മിഗേൽ ഹെറാൻ - റിയൊ പെദ്രോ അലോൺസോ - ബെർലിൻ കിത്തി മൻവർ - റാക്കേലിന്റെ അമ്മ എൻറിക്കെ അർസെ - അർത്തുരോ റൊമാൻ മരിയ പെദ്രാസ - അലിസോൺ പാർക്കർ അന്ന ഗ്രാസ് - മെർസെദെസ് ഫെർണാന്ദോ സോത്തോ - ആൻഹേൽ ഡാർക്കോ പെരിച്ച് - ഹെൽസിങ്കി ഹുവാൻ ഫെർണാന്ദെസ് - കൊറോണൽ പ്രിയേത്തോ ഇറ്റ്സിയർ ഇത്തൂഞ്ഞോ - റാക്കേൽ മുരീയ്യോ ജെയിമേ ലൊരെന്തേ - ഡെൻവർ ഫ്രാൻ മൊർസിയ്യോ - പാബ്ലോ എസ്തേർ എസേബോ - മൊണിക്ക ഗാസ്തംബിദേ എപ്പിസോഡുകളുടെ ലിസ്റ്റ് Total # Title Directed by Air date Mill.
of viewers (Share) 1 1 "Efectuar lo acordado" Jesús Colmenar May 2, 2017 ( 2017-05-02 ) 4.090 (25.1%) 2 2 "Imprudencias letales" Miguel Ángel Vivas May 9, 2017 ( 2017-05-09 ) 3.041 (18.4%) 3 3 "Errar al disparar" Álex Rodrigo May 16, 2017 ( 2017-05-16 ) 2.646 (15.7%) 4 4 "Caballo de Troya" Alejandro Bazzano May 23, 2017 ( 2017-05-23 ) 2.655 (15.7%) 5 5 "El día de la marmota" Jesús Colmenar May 30, 2017 ( 2017-05-30 ) 2.366 (14.7%) 6 6 "La cálida Guerra Fría" Miguel Ángel Vivas June 6, 2017 ( 2017-06-06 ) 2.474 (15.5%) 7 7 "Refrigerada inestabilidad" Álex Rodrigo June 13, 2017 ( 2017-06-13 ) 2.420 (15.5%) 8 8 "Tú lo has buscado" Alejandro Bazzano June 20, 2017 ( 2017-06-20 ) 2.104 (13.7%) 9 9 "El que la sigue la consigue" Jesús Colmenar June 27, 2017 ( 2017-06-27 ) 2.200 (14.7%) 10 10 "Se acabaron las máscaras" TBA October 16, 2017 ( 2017-10-16 ) N/A 11 11 "La cabeza del plan" TBA October 23, 2017 ( 2017-10-23 ) N/A 12 12 "Cuestión de eficacia" TBA November 2, 2017 ( 2017-11-02 ) N/A 13 13 "¿Qué hemos hecho?"
TBA November 9, 2017 ( 2017-11-09 ) N/A 14 14 "A contrarreloj" TBA November 16, 2017 ( 2017-11-16 ) N/A 15 15 "Bella ciao" TBA November 23, 2017 ( 2017-11-23 ) N/A അവലംബം
റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ഇംഗ്ലീഷ് വിലാസം https://ml.wikipedia.org/wiki/Runtime_application_self-protection
റൺടൈം ആപ്ലിക്കേഷൻ സെൽഫ് പ്രൊട്ടക്ഷൻ (RASP) റൺടൈം ഇൻസ്ട്രുമെന്റേഷൻ ഉപയോഗിക്കുന്ന ഒരു സുരക്ഷാ സാങ്കേതികവിദ്യയാണ്, സോഫ്‌റ്റ്‌വെയറിനുള്ളിൽ നിന്നുള്ള വിവരങ്ങൾ പ്രയോജനപ്പെടുത്തി കമ്പ്യൂട്ടർ ആക്രമണങ്ങൾ കണ്ടെത്തി തടയുന്നു.
ആക്രമണങ്ങൾ കണ്ടെത്തുന്നതിനും തടയുന്നതിനും നെറ്റ്‌വർക്ക് ഡാറ്റയെ മാത്രം ആശ്രയിക്കുന്ന ഫയർവാളുകളിൽ നിന്ന് വ്യത്യസ്തമായി, ആധുനിക സാങ്കേതികവിദ്യകൾ വിശാലമായ സന്ദർഭം കണക്കിലെടുത്ത് കൂടുതൽ മികച്ച പ്രതിരോധം നൽകുന്നു.
പ്രവേശന കവാടം മാത്രം കാണുന്ന ഒരു സെക്യൂരിറ്റി ഗാർഡിൽ നിന്ന് വ്യത്യസ്തമായി പരിസ്ഥിതിയെ മുഴുവൻ മനസ്സിലാക്കുന്ന, വിവിധ സാഹചര്യങ്ങളോട് ബുദ്ധിപൂർവ്വം പ്രതികരിക്കാൻ കഴിയുന്ന ഒരാളായി മാറുന്നത് പോലെയാണിത്.
റാസ്പ് (റൺടൈം ആപ്ലിക്കേഷൻ സെൽഫ് പ്രൊട്ടക്ഷൻ) സാങ്കേതികവിദ്യ, ആക്രമണങ്ങൾ തടയുന്നതിന് ഇൻപുട്ട് ഡാറ്റ സജീവമായി നിരീക്ഷിക്കുകയും ഫിൽട്ടർ ചെയ്യുകയും ചെയ്തുകൊണ്ട് സോഫ്റ്റ്വെയർ സുരക്ഷ വർദ്ധിപ്പിക്കുന്നു.
സോഫ്റ്റ്‌വെയറിന്റെ മൊത്തത്തിലുള്ള സെക്യുരിറ്റി പോസ്‌റ്റർ ശക്തിപ്പെടുത്തി, അനധികൃത മാറ്റങ്ങളും കൃത്രിമത്വവും തടയുന്നതിലൂടെ ഇത് റൺടൈം പരിസ്ഥിതിയെ സംരക്ഷിക്കുന്നു.
റൺടൈം സുരക്ഷാ പരിരക്ഷ നൽകുന്നതിന് റാസ്പ്(RASP)- പരിരക്ഷിത ആപ്ലിക്കേഷനുകൾ ഫയർവാളുകൾ പോലുള്ള ബാഹ്യ ഉപകരണങ്ങളെ ആശ്രയിക്കുന്നത് കുറവാണ്.
ഒരു ഭീഷണി കണ്ടെത്തുമ്പോൾ, റാസ്പിന് ചൂഷണം തടയാനും, ഉപയോക്താവിന്റെ സെഷൻ അവസാനിപ്പിക്കൽ, ആപ്ലിക്കേഷൻ ഷട്ട് ഡൗൺ ചെയ്യൽ, സുരക്ഷാ ഉദ്യോഗസ്ഥർക്ക് അലേർട്ട് നൽകുക, ഉപയോക്താവിന് മുന്നറിയിപ്പ് അയയ്ക്കൽ എന്നിവയുൾപ്പെടെയുള്ള മറ്റ് നടപടികൾ കൈക്കൊള്ളാനും കഴിയും.
ഡാറ്റയുടെയും ഇവന്റുകളുടെയും തത്സമയ നിരീക്ഷിച്ചുകൊണ്ട് ആപ്ലിക്കേഷൻ ടെസ്റ്റിംഗും നെറ്റ്‌വർക്ക് നിയന്ത്രണങ്ങളും അവഗണിക്കുന്ന സെക്യുരിറ്റി വോയിഡ് റാസ്പ് നികത്തുന്നു.
റാസ്പ് സാധാരണ സെക്യുരിറ്റി മെത്തേഡുകളുടെ ബലഹീനതകൾ കൈകാര്യം ചെയ്യുന്നു, നേരത്തെയുള്ള പരിശോധനകളിലൂടെ വഴുതിപ്പോയേക്കാവുന്ന സോഫ്‌റ്റ്‌വെയർ വൾനറബിലിറ്റികൾ തടയുകയും സോഫ്റ്റ്‌വെയർ വികസിപ്പിച്ചതിനുശേഷം ഉണ്ടാകുന്ന അപ്രതീക്ഷിത ഭീഷണികളെ തടയുകയും ചെയ്യുന്നു.
പ്രോഗ്രാമിന്റെ കോഡുകൾ, ലൈബ്രറികൾ, സിസ്റ്റം കോളുകൾ എന്നിവയുമായി സംയോജിച്ച് പ്രവർത്തിക്കുന്ന ഒരു ചട്ടക്കൂട് അല്ലെങ്കിൽ മൊഡ്യൂൾ ആയി റാസ്പിന് സംയോജിപ്പിക്കാൻ കഴിയും.